ፕሬዚዳንት ሣህለ ወርቅ ዘውዴ መሳለሚያ እህል በረንዳ አካባቢ በመገኘት አነስተኛ ገቢ ያላቸውን የእስልምና እምነት ተከታዮችን ጎበኙ፦
ፕሬዚዳንት ሣህለ ወርቅ ዘውዴ ዛሬ በአዲስ ከተማ ክፍለ ከተማ ልዩ ስሙ መሳለሚያ እህል በረንዳ አካባቢ በመገኘት አነስተኛ ገቢ ያላቸውን የእስልምና እምነት ተከታዮችን ጠይቀዋል፡፡ 
ከእነርሱም መካከል የበርካታ ቤተሰብ ኃላፊነት ያለባቸውና ኑሮአቸውን በብዙ ችግር የሚመሩ እማወራዎችን አነጋግረዋል:: የበግ፤ ሩዝ፤ ዱቄት፤ ዘይት እና ቴምር ስጦታም በማበርከት “እንኳን አደረሳችሁ ብለዋል። 
በችግር ጊዜ የመረዳዳት እና የመደጋገፍን አስፈላጊነት ያሳሰቡት ፕሬዚዳንት ሣህለ ወርቅ፣ ”ለአንድ ወቅት ብቻ ሳይሆን ጠንካራ ባህላችን እናድርገው” ብለዋል፡፡ 
ወቅታዊውን የኮቪድ-19 ወረርሽኝ ለመከላከልም መንግሥት የሚያወጣቸው መመሪያዎችን ማክበር እንደሚያስፈልግና የህክምና ባለሙያዎችን ምክር በተጠናከረ ሁኔታ መተግበር እንደሚገባም መልዕክታቸውን አስተላልፈዋል፡፡
አዲስ ዘመን ግንቦት 10/2012